stanford-oval/wikipedia huggingface dataset:
Claudio Fabi

Claudio Fabi (s. 29. heinäkuuta 1940) on italialainen muusikko, säveltäjä ja levytuottaja. Hän on julkaissut kaksi sooloalbumia, Aleph (1982) ja Anima mundi (1999), ja lisäksi hän on tuottanut Georges Moustakin, Premiata Forneria Marconin, Alberto Fortisin, Ivan Grazianin, Adriano Pappalardon, Gianna Nanninin, Paolo Conten ja David Bowien levyjä. Hän on myös työskennellyt Mogolin ja Lucio Battistin Numero Uno -levymerkin sekä Polygram Italian taiteellisena johtajana.
Fabi muutti vuonna 1995 Espanjaan, jossa hän on jatkanut työtään muusikkona ja tuottajana.
Sooloalbumit

Aleph (1982)
Anima mundi (1999)
Aiheesta muualla

Allmusic (englanniksi)
Discogs (englanniksi)
Rolling Stone -lehden artikkeli (italiaksi)
Craveggia

| Craveggia |
| --- | --- |
 Craveggia
 Craveggia
 Koordinaatit: 46°08′N, 8°29′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Paolo Giovanola
Pinta-ala:  
 – Maa:  36,22  km²
Korkeus:  889 (min. 750 - maks. 2 551) m
Väkiluku (2015):  745 
 – Väestötiheys:  21  as./km²
Aikavyöhyke:  UTC+1
 – Kesäaika:  UTC+2
Postinumero:  28852
Suuntanumero(t):  0323
Infobox OKVirheellinen NIMI-arvo: 
Craveggia on kunta Pohjois-Italiassa Verbano-Cusio-Ossolan maakunnassa Piemonten alueella. 
Craveggian naapurikunnat ovat Malesco, Re, Santa Maria Maggiore, Toceno ja Villette sekä Onsernone ja Vergeletto Sveitsin Ticinossa.
Caroline (Monacon prinsessa)

| Caroline |
| --- | --- |
 Hannoverin ja Monacon prinsessa
 
Syntynyt:  23. tammikuuta 1957 (ikä 67) Ruhtinaspalatsi, Monte Carlo
Puoliso:  Philippe Junot (1978–1980) Stefano Casiraghi (1983–1990) Ernst August (1999–)
Lapset:  Andrea Charlotte Pierre Alexandra
Koko nimi:  Caroline Louise Marguirite Grimaldi
Suku:  Grimaldi Hannover (Avioliiton kautta)
Isä:  Rainier III
Äiti:  Grace Kelly
Uskonto:  roomalaiskatolilainen
Caroline Louise Marguirite (s. 23. tammikuuta 1957) eli Hannoverin ja Monacon prinsessa Caroline on Monacon ruhtinas Rainier III:n ja ruhtinatar Gracen vanhin tytär. Hän on ollut naimisissa Hannoverin prinssi Ernst Augustin kanssa vuodesta 1999 alkaen. Monacon hallitsijana on hänen veljensä Albert. Lisäksi hänellä on nuorempi sisar prinsessa Stephanie.
Isänsä kuoleman (2005) ja veljensä Albertin pojan Jacquesin syntymän (2014) välisen ajan prinsessa Caroline oli ensimmäisenä Monacon kruununperimysjärjestyksessä.
Carolinen ensimmäinen aviomies oli ranskalainen Philippe Junot. Avioliitto (1978–1980) oli muutaman vuoden kuluttua ohi, Junot'n playboy-maineen vuoksi. Vuonna 1992 katolinen kirkko mitätöi heidän avioliittonsa. Carolinen toinen aviomies oli italialainen Stefano Casiraghi. Avioliitto (1983–1990) kesti Casiraghin kuolemaan asti, jolloin hän kuoli veneonnettomuudessa. Heillä on kolme yhteistä lasta: Andrea (s. 1984), Charlotte (s. 1986) ja Pierre (s. 1987) Casiraghi. Tämän jälkeen Carolinella oli lyhyt suhde ranskalaisen näyttelijä Vincent Lindonin sekä italialaisen Robertino Rossellinin kanssa 1990-luvulla. Kolmannen aviomiehensä prinssi Ernst Augustin kanssa Carolinella on yksi tytär, Hannoverin prinsessa Alexandra (s. 1999).
Aiheesta muualla

Hannoverin prinsessa Monancon ruhtinashuoneen sivustolla (englanniksi)
Brysselin lentoasema

Terminaali A
Terminaali A
Brysselin lentoasema, 2010
Brysselin Zaventemin lentoasema (ransk. l'Aéroport de Bruxelles, holl. Luchthaven Brussel, IATA: BRU, ICAO: EBBR) on Brysselin kansainvälinen lentoasema. Se sijaitsee 12 kilometrin päässä Brysselin keskustasta Zaventemin kunnassa Flanderin alueella. Kentän ovat perustaneet natsi-Saksan miehitysjoukot toisen maailmansodan aikana.
Kentän pinta-ala on 1 245 hehtaaria ja korkeus merenpinnasta on 56 metriä.
Lentoyhtiöt ja kohteet

Brysselin lentoasemalle lentävät lentoyhtiöt tammikuussa 2023:
Aer Lingus (Dublin)
Air Algérie (Algiers)
Air Arabia
Air Belgium
Air Canada
Air Europa
Air Malta (Malta)
Air Serbia
Air Transat (Montréal) [kausittainen]
airBaltic (Riika, Vilna, Tallinna)
All Nippon Airways
Austrian Airlines (Wien)
Aviapartner
British Airways (Lontoo-Heathrow)
Brussels Airlines (Abidjan, Athens, Banjul, Barcelona, Berliini-Schönefeld, Berliini, Bilbao, Birmingham, Bologna, Bristol, Budapest, Bujumbura, Casablanca, Catania, Conakry, Kööpenhamina, Dakar, Douala, Entebbe, Faro, Frankfurt, Freetown, Geneve, Göteborg-Landvetter, Hampuri, Helsinki, Istanbul-Atatürk, Kigali, Kinshasa, Krakova, Lissabon, Lontoo-Gatwick, Luanda, Lyon, Madrid, Malaga, Manchester, Marseille, Milano-Bergamo, Milano-Malpensa, Monrovia, München, Murcia, Nairobi, Napoli, Newcastle, Nizza, Oslo, Palermo, Palma de Mallorca, Pariisi-Charles de Gaulle, Porto, Praha, Rooma-Leonardo da Vinci, Sevilla, Tukholma-Bromma, Strasbourg, Tel Aviv, Toulouse, Torino, Valencia, Venetsia, Wien, Varsova, Yaoundé)
Bulgaria Air (Sofia)
Corendon Airlines
Croatia Airlines (Zagreb)
Delta Air Lines (Atlanta, New York-JFK)
easyJet
EgyptAir (Kairo, Luxor)
Emirates (Dubai)
Ethiopian Airlines (Addis Ababa)
Etihad Airways (Abu Dhabi, Toronto-Pearson)
Finnair (Helsinki)
Flyone
Flyr
Freebird Airlines
Hainan Airlines (Peking)
HiSky
Iberia Airlines (Barcelona, Madrid, Santiago de Compostela)
Icelandair (Reykjavik)
ITA Airways
KLM Royal Dutch Airlines
KLM Cityhopper (Amsterdam)
LOT Polish Airlines (Varsova)
Lufthansa (Berliini-Tegel, Frankfurt, Hampuri, Hannover, München, Nürnberg, Stuttgart)
Middle East Airlines
Nouvelair
Play
Qatar Airways
Royal Air Maroc (Casablanca, Nador, Oujda, Tangier)
Rwandair
Ryanair
Scandinavian Airlines (Kööpenhamina, Göteborg-Landvetter, Tukholma-Arlanda, Oslo)
Sky Express
SunExpress
Swiss International Air Lines (Basel/Mulhouse, Zürich)
TAP Portugal (Lissabon)
Tarom (Bukarest-Otopeni)
Transavia.com
TUI Fly
Tunisair
Turkish Airlines
United Airlines (Washington-Dulles)
Vueling Airlines (Barcelona, Valencia)
Terrori-isku

Brysselin lentoasemalle tehtiin 22. maaliskuuta 2016 terrori-isku.
Aiheesta muualla

Kuvia tai muita tiedostoja aiheesta Brysselin lentoasema Wikimedia Commonsissa
Lentoaseman virallinen kotisivu
Cravagliana

| Cravagliana |
| --- | --- |
 Cravagliana
 Koordinaatit: 45°51′12″N, 8°12′10″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Monica Leone
Pinta-ala:  
 – Maa:  34,86 km²
Korkeus:  615 (min. 544 - maks. 2 172) m
Väkiluku (2015):  251
 – Väestötiheys:  7,20 as./km²
Aikavyöhyke:  UTC+1
 – Kesäaika:  UTC+2
Postinumero:  13020
Suuntanumero(t):  0163
Infobox OKVirheellinen NIMI-arvo: 
Cravagliana on kunta Pohjois-Italiassa Vercellin maakunnassa Piemonten alueella. Cravaglianan naapurikunnat ovat Balmuccia, Cervatto, Fobello, Rimella, Rossa, Sabbia, Valstrona, Varallo ja Vocca.
Bostoninterrieri

| Bostoninterrieri |
| --- | --- |

Avaintiedot
Alkuperämaa:   Massachusetts,  Yhdysvallat
Määrä:  Suomessa rekisteröity 4 319
Rodun syntyaika:  1869
Alkuperäinen käyttö:  rottakoira, seurakoira
Nykyinen käyttö:  seurakoira
Elinikä:  11–13 vuotta
Muita nimityksiä:  bostoni, bostis, terrier de Boston, bostoni terjer, Round-headed Bull-and-Terrier, Round-headed Bull, Round-headed Terrier, Boston Bull Terrier, Bullet Head, Boston Bull, American Bull Terrier
FCI-luokitus:  ryhmä 9 Seura- ja kääpiökoirat alaryhmä 11 Pienet molossikoirat #140
Ulkonäkö
Paino:  enintään 11,5 kg
Väritys:  brindle, seal tai musta - kaikissa väreissä valkoiset merkit
Bostoninterrieri (engl. Boston Terrier) on Yhdysvalloista kotoisin oleva pienikokoinen koirarotu. Se kuuluu FCI:n ryhmään nro 9 eli seura- ja kääpiökoiraryhmään. Se on ollut Massachusettsin virallinen osavaltiokoira vuodesta 1979 lähtien. Suomessa rodun suosio on kasvussa: vuonna 2015 rekisteröitiin 265 pentua, kun 10 vuotta aiemmin rekisteröintejä oli 73.
Ulkonäkö

Bostoninterrieri on tiivisrakenteinen, sopusuhtainen, lyhytkalloinen, -karvainen ja -häntäinen koira. Bostoninterrierin häntä on luonnostaan töpö tai puuttuu kokonaan. Rodun korvat saatetaan typistää kotimaassa Yhdysvalloissa, mutta Suomessa typistäminen on kiellettyä. Pyöreähköt ja hieman ulkonevat silmät sijaitsevat kaukana toisistaan. Ilme osoittaa rotumääritelmän mukaan älykkyyttä ja ystävällisyyttä.
Väriltään bostoninterrieri on juovikas, musta tai "seal" (musta, joka vivahtaa punaruskeaan kirkkaassa valossa). Kaikissa värityksissä edellytetään valkoisia merkkejä kuonon ympärillä, läsimerkkinä silmien välissä ja rinnassa. Ihanteena on silmien välistä symmetrisenä pään yli kulkeva läsi, valkoisen rinnan lisäksi valkoinen kaulus, kokonaan tai osittain valkoiset eturaajat ja kintereen alapuolelta valkoiset takaraajat. FCI:n rotumääritelmä ohjaa asettamaan näyttelyssä muutoin aivan samantasoisten koirien välillä juovikkaan yksilön etusijalle juovattomaan nähden. Värityksen suhteen hylkääviksi virheiksi lasketaan vaadittavien valkoisten merkkien puuttuminen, turkin harmaa tai maksanruskea väri, kirsun lihanvärisyys ja kokonaan tai osittain siniset silmät.
Karvapeite on lyhyt, sileä, kiiltävä ja hienolaatuinen. Karvapeite on helppohoitoinen sen lyhyyden takia eikä siitä lähde juuri ollenkaan karvaa. Päivittäinen harjaaminen ja pyyhkiminen säämiskällä riittää. Painon on pysyttävä alle 11,2 kilogrammassa.
Bostoninterrieri sekoitetaan usein ranskanbulldoggiin huomattavan samannäköisyyden vuoksi.
Luonne ja käyttäytyminen

Bostoninterrieri on luonteeltaan vilkas ja ystävällinen koira, joten se sopii hyvin seurakoiraksi, mutta myös itsepäisyyttä löytyy tarpeen tullen. Se on hyvin päättäväinen ja toimelias koira, joten se tarvitsee toimintaa ja virikkeitä elämäänsä. Bostoninterrieri on hyvä oppimaan ja se soveltuu tokoon ja agilityyn. Eniten sitä tavataan koiranäyttelyissä.
Bostoninterrieri innostuu helposti, se on aina valmis leikkiin ja lenkille. Sen turkista puuttuu kuitenkin alusvilla, eli iho kylmettyy helposti pakkasessa tai räntäsateessa, joten se tarvitsee kylmällä haalarin. Helteellä on huomioitava perinnöllinen ylikuumenemisen vaara.
Bostoninterrieri on valpas vahti, eli sillä on tapana hälyttää havaitessaan vieraiden liikettä. Vahtiminen ei kuitenkaan ole aggressiivista. Rodulla ei esiinny metsästysvaistoa.
Alkuperä

Bostoninterrieri oli ensimmäinen puhdasrotuinen Yhdysvalloissa jalostettu koira, ja sen "syntyvuotena" pidetään vuotta 1869. Vaikka sen alkuperämaa onkin Yhdysvallat, sen juuret ovat alun perin Englannissa. Koiratappelut olivat muodissa Englannissa 1800-luvulla. Tätä varten haluttiin saada niihin sopivia koiria. Kokeiltiin monia eri risteytyksiä, joissa yhtenä osana oli bulldoggi. Sen ja nyttemmin jo hävinneen old english terrier -rodun risteytys osoittautui 1800-luvun alussa onnistuneeksi, ja siitä saivat alkunsa bostoninterrierin esi-isät. Koiratappeluiden suosio kasvoi myös Yhdysvalloissa, varsinkin Bostonissa ja sen ympäristössä. Vuonna 1865 Yhdysvaltoihin vietiin edellä kuvattuja risteytyksiä, joista bostoninterrieri sai alkunsa.[lähde? ]
Ensimmäinen bostoninterrieri ja samalla koko rodun kantaisä, Judge, syntyi 1870-luvulla Liverpoolissa, mistä se vietiin laivalla Bostoniin. Se oli alkuperältään englanninbulldoggin ja valkoisen englanninterrierin välinen risteytys. Bostonissa sen omisti Robert Hooper, minkä vuoksi se tunnettiin myös nimellä Hooper's Judge. Se oli perinyt brindlet merkit bulldoggilta ja valkoiset merkit terrieriltä - vielä nykyisinkin bostoninterriereillä brindle-valkoinen on yleinen väritys. Judge astui nartun nimeltä Burnett's Gyp, ja pentueesta tuli nykyisen rodun kantapopulaatio. Myöhemmin jalostukseen käytettiin myös ranskanbulldoggia, ja joidenkin asiantuntijoiden mukaan myös bullterrieriä ja bokseria.
Bostoninterrierin ensimmäinen virallinen nimitys oli amerikanbullterrieri (American Bull Terrier).
Terveys

Bostoninterrierillä esiintyy Suomessa polvilumpion sijoiltaanmenoa eli patellaluksaatiota, harmaakaihia, nuoruusiän (1–6-vuotiaana alkavaa) kaihia, hengitysvaikeuksia, reisiluun pään kuoliota eli legg perthesiä, kivesvikaa, kuuroutta, allergioita, sydämen toimintahäiriöitä, virtsakiviä, epilepsiaa, punasolujen kiihtyneestä hajoamisesta johtuvaa eli hemolyyttistä anemiaa, vilkkuluomen pullahtamista eli kirsikkasilmiä, lisämunuaisen kuorikerroksen liikatoimintaa eli cushingin oireyhtymää, kitalakihalkioita, selkäydinnesteen kierron häiriötä eli syringomyeliaa ja satunnaisesti napatyrää. Silmäsairaudet ovat melko yleisiä, sillä 23 %:lla tutkituista koirista oli sairaat silmät. Sairauksien yleisyyttä ei voida kuitenkaan luotettavasti määritellä, koska tutkittuja koiria on toistaiseksi vähän.
Terveys > Ulkonäköön yhteydessä olevat sairaudet

Osa bostoninterrierin sairauksista on yhteydessä rodulle jalostettuun ulkomuotoon. Bostoninterrierille on jalostettu brakykefaalinen oireyhtymä eli lyhyt kuono ja kallo, mikä aiheuttaa myös suurentunutta perinnöllistä alttiutta hengitysteiden ongelmiin: ahtaisiin, viivamaisiin sieraimiin, nieluun työntyvään pehmeään, pitkään ja paksuun kitalakeen, kurkunpään ja nielun alueen kasvaimiin, ahtaaseen henkitorveen ja nenäonteloon. Lyhytkuonoisuus aiheuttaa myös heikentynyttä kykyä säädellä kehon lämpötilaa, joka taas voi näkyä huonona rasituksen sietona kuumalla säällä tai kehon ylilämpenemisenä. Vuoden 2009–2010 kyselyn mukaan kaksi kolmasosaa Suomen bostoninterriereistä kuorsasi, kolmasosa oli kärsinyt satunnaisista hengitysvaikeuksista ja noin kuudesosalla oli jatkuvasti rohiseva hengitys.
Syringomyelia johtuu chiari-epämuodostumasta eli siitä, että jalostuksella aiheutetun ahtaan kallon takia aivot eivät enää mahdu kalloon, vaan työntyvät kivuliaasti selkäydinkanavaan. Rodulle jalostettu korkkiruuvihäntä taas altistaa selkärangan nikamien epämuodostumille. Pahimmillaan epämuodostuneet nikamat painavat selkäydintä aiheuttaen kipuja. Hännän epämuodostumat saattavat aiheuttaa hännän virheasennon, joka johtaa ulostamisvaikeuksiin tai ihovaurioihin. Kitalakihalkio on yleisin lyhytkuonoisilla roduilla. Polvilumpion sijoiltaanmeno on yleensä perinnöllinen rakenne, joka on yleinen kääpiökoirilla. 13 % tutkituista bostoninterriereistä oli sijoiltaan menevät polvet. Suuriksi ja ulkoneviksi jalostetut silmät ovat alttiina kolhuille.
Rodulta on löydetty DVL2-geenin mutaatio, joka liittyy sen ja kahden muun lyhytkallorodun (englanninbulldoggi, ranskanbulldoggi) kallon, rintakehän, kaulan sekä selkärangan luuston epämuodostumiin. Poikkeavuuksia on myös hampaistossa. Mutaatio on samantapainen kuin ihmisillä esiintyvä harvinainen Robinowin oireyhtymään, jossa ihmisellä on samalaisia ulkoisia poikkeavuuksia kuin tutkituilla koirarodulla. Englannin- ja ranskan bulldoggeilla ei ole normaalia geeniä ollenkaan, bostoninterrierreillä kuudella prosentilla. Risteyttämällä ongelma ratkeaisi, koska ulkomuoto tulee vain homotsygootilla. Muiden lyhytkallorotujen ulkomuoto johtuu eri tekijöistä.
Pentutietolomakkeiden perusteella 20 bostoninterrieripentueesta noin 75−85 % syntyi Suomessa keisarinleikkauksella vuosina 2010−2011. Syinä olivat pentujen suuri koko, ahdas synnytyskanava sekä kohdun supistusten puuttuminen. Rodulle jalostettu suurehko pyöreä pää vaikeuttaa pienillä nartuilla pennun etenemistä synnytyskanavassa. Vuonna 2010 julkaistussa brittitutkimuksessa (52 pentuetta) yli 90 %  syntyi keisarinleikkauksella.
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä (Suomen Kennelliitto, pdf)
Suomen Bostonit ry:n viralliset kotisivut
Bostoninterrieri.fi, Rotuun painottuva sivusto
Koirat.com
Craven Cottage

| Craven Cottage> The Cottage |
| --- | --- |

Rakennuksen tiedot
Sijainti:  Lontoo, Englanti
Koordinaatit:  51°28′29.61″N, 0°13′17.90″W
Avattu:  1896
Omistaja:  Fulham FC
Kenttä:  Nurmi
Arkkitehti:  Archibald Leitch
Käyttäjät
 Fulham FC 
Katsojakapasiteetti
 24 600 
Lisää rakennusartikkeleitaArkkitehtuurin teemasivulla
Craven Cottage on kokonaan katettu jalkapallostadion Lontoossa, Thamesin varrella. Sen käyttäjä on Fulham FC. Craven Cottage vihittiin käyttöön vuonna 1896 jolloin Fulham FC kohtasi Chelsean. Sitä kunnostettiin vuosina 2003-2004. Stadionilla on pelattu pääosin Valioliigan otteluita, mutta vuonna 2005 siellä pelattiin myös harjoitusmaaottelu Australian ja Uuden-Seelannin välillä. Stadionin kapasiteetti kunnostuksen jälkeen on 24 500.
Englannin Valioliigan stadionit kaudella 2014–2015
Anfield
Boleyn Ground
Britannia Stadium
City of Manchester Stadium
Emirates Stadium
Goodison Park
KC Stadium
King Power Stadium
Liberty Stadium
Loftus Road
Old Trafford
St James’ Park
St Mary’s Stadium
Selhurst Park
Stadium of Light
Stamford Bridge
The Hawthorns
Turf Moor
Villa Park
White Hart Lane
Carolinankesäkamelia

| Carolinankesäkamelia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Teekasvit Theaceae
Tribus::  Stewartieae
Suku::  Kesäkameliat Stewartia
Laji::  ovata
Kaksiosainen nimi
 Stewartia ovata  (Cav.) Weath. 
 Carolinankesäkamelian levinneisyys Yhdysvalloissa
Katso myös
   Carolinankesäkamelia Wikispeciesissä   Carolinankesäkamelia Commonsissa 
Infobox OKNimi-testi OKIUCN-testi OK: 
Carolinankesäkamelia (Stewartia ovata) on teekasvien (Theaceae) heimoon, kesäkamelioiden (Stewartia) sukuun kuuluva kasvilaji. Se on varsin läheistä sukua kamelioille (Camellia), laakerikamelioille (Gordonia) ja franklinioille (Franklinia).
Carolinankesäkamelia on kausivihanta pieni puu tai suurikokoinen pensas, joka kasvaa tavallisesti enintään 3–4,5 metriä korkeaksi. Sen lehdet ovat tummanvihreitä, noin 12–15 cm pitkiä ja muodoltaan puikeita tai soikeita. Lehtiruodit ovat leveänsiipipalteisia. Syksyisin lehtien väri vaihtuu oranssin tai punaisen eri sävyihin. Kukat ovat halkaisijaltaan enintään noin 7,5 cm ja niissä on viisi terälehteä. Kukat ovat valkoisia, mutta niissä on oranssit heteet. Carolinankesäkamelia kukkii heinäkuussa. Kukista kehittyvät puutuneet siemenkodat ovat viisilokeroisia.
Carolinankesäkamelia kasvaa luontaisena metsäisillä puronvarsilla sekä jyrkänteiden juurella Yhdysvalloissa Appalakkien vuoristossa ja Piedmontin tasangoilla Virginiasta Alabamaan ulottuvalla alueella.
Carolinankesäkameliaa voidaan kasvattaa koristekasvina joko yksittäispensaana pihalla tai pensasaitana. Se kasvaa parhaiten keskikosteassa ja runsashumuksisessa, mutta hyvin vettä läpäisevässä savimaassa täydessä auringon valossa tai puolivarjossa. Kuumassa ilmastossa pensaalle on hyvä olla hieman varjoa iltapäivän auringolta.
Aiheesta muualla

Laji.fi: Carolinankesäkamelia (Stewartia ovata)
Trees and Shrubs Online: Stewartia ovata (englanniksi)
JSTOR Global Plants: Stewartia ovata (englanniksi)
Integrated Taxonomic Information System (ITIS): Stewartia ovata (englanniksi)
Global Biodiversity Information Facility (GBIF): Stewartia ovata (englanniksi)
Flora of North America: Stewartia ovata (englanniksi)
Brysselin kaupungintalo

| Brysselin kaupungintalo Hôtel de Ville de Bruxelles ja Stadhuis van Brussel |
| --- | --- |

Sijainti:  Quartier du Centre, Bryssel, Belgia
Koordinaatit:  50°50′47″N 4°21′06″E﻿ / ﻿50.84639°N 4.35167°E﻿ / 50.84639; 4.35167
Tyylisuunta:  Flamboyant-tyyli, brabantilainen gotiikka (en) ja Ludvig XVI:n tyyli
Suunnittelija:  Jacob van Tienen (en), Jan van Ruysbroeck (en), Victor Jamaer (d), Willem de Vogel (d), Cornelis van Nerven (d), Tieleman Franciscus Suys (en), Eugène Viollet-le-Duc ja Jean Bornoy (en)
 fiBrysselin kaupungintalo 
  
Brysselin kaupungintalo (ransk. Hôtel de ville, holl. Stadhuis) sijaitsee Belgian pääkaupungin Brysselin  keskustassa, Raatihuoneentorin (Grand Place, Grote Markt) laidalla. Tämä brabantilaista goottilaista tyyliä edustava kaupungintalo on Belgian tärkeimpiä nähtävyyksiä.
Historia

Kaupungintalo kuvastaa keskiajan lopulla tapahtunutta Brysselin aseman ja merkityksen kasvua erityisesti Brabantin herttuoiden hallinto- ja pääkaupunkina. Rakennus on pinta-alaltaan epäsäännöllisen suorakulmion muotoinen. Sen vanhin osa on sen etupuolen (kun seisotaan katse vasten julkisivua) vasen siipi, joka on rakennettu Jacop van Thienen johdolla suoritetuissa rakennustöissä vuoden 1402 ja 1420 välisenä aikana. Torille suuntautuvan julkisivun lisäksi julkisivua on myös Rue Charles Buls -kadulla. Vanhimman osan ja uusimman osan väliin sijoittuu kellotorni, jota on kuvattu keveyden ja eleganssin mestarityöksi. Torni on 96 metriä korkea, ja se edustaa alueelle tyypillistä brabantilaista gotiikkaa. Se rakennettiin arkkitehti Jan van Ruysbroekin suunnitelmien pohjalta Burgundin herttuan Filip Hyvän aikana.
Vuonna 1455 kellotorni korvasi aikaisemman pienen kellotornin. Samaan aikaan tornin kanssa valmistui myös talon pienempi oikeanpuoleinen siipirakennus. Tornin rakentamisen taustalla oli Brysselin ja lähellä sijaitsevan Leuvenin kaupungin keskinäinen kilpailu. Kyseessä oli kilpa herttuakunnan pääkaupungin asemasta. ja Leuven rakensi samaan aikaan kaupungintalon, jota yleisesti pidetään alueen kauneimpana.
De Villeroy pommitti ranskalaisine sotajoukkoineen vuonna 1685 tykein kaupunkia ja kaupungintaloa, joka tuhoutui pahasti. Ainoastaan kellotorni ja ulkoseinät säästyivät. Hyvin pian kaupunkilaiset pääsivät kuitenkin aloittamaan tehokkaasti jälleenrakennustyön.
Arkkitehti Corneille Vawn Nerven sai tehtäväkseen vuonna 1712 laajentaa kaupungintaloa, ja siitä tuli suljetun sisäpihan käsittävä koko korttelin laajuinen rakennus. Uusissa tiloissa kokoontui Brabantin herttuakunnan parlamentti 1700-luvun lopulle, ja siellä toimi myös sen hallinto. Rakennusvaihe edustaa tyylillisesti klassista barokkia. 1830-luvun alkupuolella Belgian vallankumouksen aikana rakennuksessa toimi väliaikainen hallitus.
1800-luvulla suoritettiin koko rakennuksen perusteellinen korjaus, joka alkoi julkisivusta, ja samalla uusittiin myös sisätilojen goottilaisia osia. Perusteellisen korjauksen sunnittelija oli Victor Jamar, joka toimi opettajansa ranskalaisen arkkitehdin Viollet le Ducin innoittamana. Tehtävän hän sai kaupungilta vuonna 1868.
Nykyisin suurin osa Brysselin kaupungin hallintoa toimii muualla, mutta kaupungin keskushallinto kaupunginjohtajineen ja apulaiskaupunginjohtajineen sijaitsee vielä rakennuksessa.
Ulkoasu

Rakennus noudattelee ulkoisesti brabantilaista goottilaista tyyliä, joka on useiden alueen keskiajan lopulla rakennettujen rakennusten perustyyli. Rakennuksen 96 metriä korkean tornin huipulle pystytettiin rakennustöiden päätteeksi vuonna 1455 kullatusta kuparista rakennettu pyhän Mikaelin patsas, jossa tämä polkee jalkoihinsa lohikäärmeen. Patsas on  korkeudeltaan viisi metriä, ja pyhä Mikael on Brysselin kaupungin suojeluspyhimys. Patsas korvattiin 541 vuoden palvelun jälkeen uudella kopiolla kesäkuussa 1996.
Peruskorjauksen yhteydessä rakennuksen ulkoasuun lisättiin kaikkiaan 203 kuvapatsasta, jotka esittävät Brabantin herttuakunnan aluetta hallinneita herttuoita ja herttuattaria aina vuodesta 580 vuoteen 1564 saakka.
Myös 1990-luvun loppupuolella tehtiin peruskorjaustöitä, jotka kohdistuivat varsinkin kellotorniin. Tällöin myös rakennuksen julkisivut ja koko rakennus puhdistettiin ja entisöitiin sieltä, missä siihen oli tarvetta.
Sisätilat

1800-luvun lopun peruskorjausten yhteydessä huomio keskitettiin suurelta osalta ensimmäisen kerroksen tiloihin ja etenkin sen goottilaiseen osaan.
Matkailu

Kaupungintalossa on myös mahdollista vierailla, sillä se on yleisölle avoinna, joskin siellä on opastettuja kierroksia vain ranskaksi, hollanniksi ja saksaksi. Lisäksi rakennuksessa toimii turisteja varten infopiste.